
VCP®-processen 


Visibility (synlighed) - Credibility (troværdighed) - Profitability (lønsomhed)


VCP-processen beskriver og kortlægger forskellige stadier i opbygningen af relationer. Modellen gælder både i forhold til opbygning af såvel private som forretningsmæssige relationer. Eksempler på forretningsmæssige relationer er netop BNI-kolleger, leverandører, kunder, samarbejdspartnere m.fl. Modellen kan derfor med fordel anvendes til at gøre status over, hvor stærke og udbytterige dine forretningsmæssige relationer er.

Betragt derfor modellen som en stige, hvor det nederste trin repræsenterer synlighed i relationen. Det næste trin repræsenterer troværdighed i relationen, mens det øverste trin repræsenterer relationens lønsomhed. Målet er at bevæge sig opad mod stigens øverste trin, altså lønsomhed.

Stigens tre trin er defineret som følger:

· Lønsomhed henviser til, at din relation er en aktiv kilde til gentagne referencer. Du er med andre ord din relations foretrukne virksomhed inden for dit felt. Der hersker altså et gensidigt, fordelagtigt forhold imellem dig og relationen.

· Troværdighed henviser til, at din relation anser dig for at være ærlig, tillidsvækkende og klar til at modtage hans/hendes referencer. Din relation kan fx have afgivet en reference til dig, der efterfølgende blev til en ordre. 

· Synlighed henviser til, at dine relationer kender dig, og de ved i den forbindelse også, at din virksomhed eksisterer. De er altså med andre ord bevidste om dig.


Brug skemaet på næste side til at kortlægge, hvor stærke relationer du har til dine BNI-kolleger. Benyt dig af definitionerne herover i kortlægningen heraf. Vær ærlig over for dig selv. Lad derfor være med at pakke noget ind.

Målet med de relationer, som du opbygger i BNI-regi til dine teamkolleger, er at løfte relationerne op ad stigen, op på det trin, der repræsenterer lønsomhed. Det, som du altså ønsker, er at opbygge stærke, lønsomme relationer med dine BNI-kolleger. Dine BNI-kolleger må derfor meget gerne blive dine venner – der skal nemlig herske en tillid imellem jer for at nå op på stigens øverste trin.

Er du ny partner i BNI, vil relationen til de fleste af dine BNI-kolleger formentlig placere sig på trinnet for synlighed. Det er et godt udgangspunkt for dit videre arbejde med at opbygge tillidsfulde, lønsomme relationer med dine BNI-kolleger.

Kortlæg dine referencer
Prøv meget gerne at kortlægge, hvor referencerne til din virksomhed kommer fra. Hvis du er kreditforeningsmand, er der så en ejendomsmægler, der sender dig referencer? Hvis du er kiropraktor, er der så en fysisk træner, der sender dig kunder? Du skal ikke notere de enkelte kunder/klienter, men fokusér i stedet på de referencekilder (bekendtskaber), der sender forretningsmuligheder videre til dig.

